**Boldván**

A hatalmas platán alatt

Ültünk némán, szótlanul,

Mert a széksorok között érezhetően

Ott járt az Úr!

A Nap elmenni készült-

De előtte még gyönyörködött,

S az Isten népe - miatta

Fénybe öltözött.

S mindannyiunkra

Sugarát kitárta,

Nem maradt ott áldás nélkül

Sem özvegy, sem árva,

Sem kisgyermek, sem agg.

Az ige szólt bűnről,

S hogy el kell hagyni azt!

Szólt Szentlélekről, biztatásról:

Csak Ő tud adni vígaszt.

Van aki 70 éve jár a templomba.

S, hogy van-e üdvössége?

"Meglátjuk odaát!" - válaszolta.

De ez nem hit, ez semmit sem ér!

Ha nem találkozol Jézussal,

Kár volt mindenér'!

Szó volt arról, aki a nyakában

Hordja a feszületet.

"Nekem a szívemben van Jézus!"

Szólt egy kisgyermek.

"Ha olyanok nem lesztek,

Mint a gyermekek..."

Mondta Jézus.

Gyere hát Te is ma

Hozzá közelebb!

S ahogy a kamionos megfordult

És kérte a felebaráti imát,

Ott már nem lehetett

A Szentléleknek parancsolni megálljt!

S áradt szét Isten lelke,

Mint a napsugár.

"Imádkozzunk-e érted?

Van lehetőség, gyere ki!"

Egy gondolat suhant át rajtam.

Vajjon lesz-e egy is,

Aki ezt megteszi?

S akkor indult a lelkészné előre,

Magával vonva valamennyit.

Aztán csak hömpölygött

Az előre menők sora-

Sírva oda, könnyes mosollyal vissza.

A könny és mosoly között

Az az alázat, ami a szívbe költözött.

Rend volt ott minden,

Fegyelem és ékesség,

Ahogy csak az Isten lelke tud

Rendezni kegyelmi "ünnepélyt!"

2015. június 28-án délután

Szeretettel: Lázár Istvánné